4. pielikums

Ārlietu ministrijas

2025. gada 24. februārī

apstiprinātajam

grantu projektu konkursa nolikumam

**Iesniedzēja apliecinājums**

Es, *<iesniedzēja organizācijas nosaukums*> <*paraksta tiesīgās vai pilnvarotās personas amats*> <*vārds uzvārds*>, ar parakstu apliecinu, ka:

1. esmu iepazinies/usies ar konkursa nolikumu un tā pielikumiem un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav, un projekta īstenošanas gaitā apņemos tos ievērot;
2. esmu iepazinies/usies ar konkursa nolikumā aprakstīto projekta īstenošanas periodu, iesniegumu, izvērtēšanas kārtību, iesniegumu apstiprināšanas un līgumu slēgšanas kārtību, projekta pārskatu kārtību un tur norādītajiem termiņiem.
3. apliecinu iesniegto dokumentu īstumu un projekta iesniegumā sniegtās informācijas pareizību un precizitāti un uzņemas par to atbildību;
4. apliecinu, ka esmu iepazinies ar Ārlietu ministrijas fizisko personu datu apstrādes (privātuma) politikas noteikumiem[[1]](#footnote-1) (turpmāk – privātuma politika) un piekrītu savu fizisko personu datu apstrādei konkursa īstenošanas ietvaros;
5. nodrošinu, ka pieteikumā norādīto trešo personu personas dati tiek apstrādāti tiesiski un attiecīgās informācijas iekļaušana pieteikumā ir saskaņota, kā arī, nodrošina šo trešo personu iepazīstināšanu ar Granta projektu konkursa 2025. gadam nolikumā un privātuma politikā iekļauto informāciju par personas datu apstrādi. Jebkurā gadījumā, uzņemas pilnu atbildību, tiktāl, ciktāl pretenzija izriet no iesniedzēja darbības vai bezdarbības no šīm trešajām personām par personas datu apstrādes aspektiem, kuru personas dati tiek iesniegti
6. apzinos, ka uzņemos atbildību par projekta īstenošanu un vadību, kā arī par projekta rezultātiem;
7. esmu informējis projektā iesaistīto personālu un sadarbības partneri par konkursa prasībām un esmu vienojies/usies ar personālu un sadarbības partneri par lomu un darbu sadalījumu projekta īstenošanā;
8. esmu pārliecinājies/usies, ka projektā iesaistītais personāls un sadarbības partneri būs pieejami projekta īstenošanas laikā un tie apņemas pildīt iesniegumā minētos pienākumus, ja tiks pieņemts lēmums slēgt granta līgumu;
9. apliecinu, ka projekta iesniedzēja organizācija nav pasludināta par maksātnespējīgu, neatrodas tiesiskās aizsardzības vai likvidācijas procesā, tās saimnieciskā darbība nav apturēta vai pārtraukta, nav uzsākta tiesvedība par tā darbības izbeigšanu, maksātnespēju vai bankrotu (neattiecas uz valsts, pašvaldību iestādēm un citām publisko tiesību juridiskajām personām), nav piemērota sanācija vai mierizlīgums un tai nav nodokļu un valsts sociālās apdrošināšanas obligāto iemaksu parādi, kas kopsummā pārsniedz 150 EUR;
10. neesmu piesaistījis projekta īstenošanā tādas fiziskās personas, kuras ir sodītas, vai juridiskas personas, kam ir piemērots piespiedu ietekmēšanas līdzeklis, par jebkuru no šādiem noziedzīgiem nodarījumiem: kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana vai došana vai tirgošanās ar ietekmi;
11. neesmu piesaistījis/usi projektā tādas fiziskas vai juridiskas personas, pret kurām ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē projekta izpildi;
12. iesniedzēja organizācijai nepastāv saiknes ar jurisdikcijām, kas nodokļu nolūkos nesadarbojas, atbilstoši Eiropas Komisijas 2020. gada 14. jūlija ieteikumam (ES) 2020/1039 par valsts finansiālā atbalsta piešķiršanu uzņēmumiem Savienībā atkarībā no tā, vai nepastāv saiknes ar jurisdikcijām, kas nesadarbojas;
13. apņemos nodrošināt projekta publicitātes prasību ievērošanu ar projekta īstenošanu saistītajās aktivitātēs un informatīvajos materiālos;
14. apņemos saglabāt visu ar projekta īstenošanu saistīto dokumentāciju saskaņā ar normatīvajos aktos noteiktajām prasībām un termiņiem;
15. apliecinu, ka neesmu iesniedzis vienu un to pašu iesniegumu finansēšanai no dažādiem finanšu avotiem un nepretendēju saņemt dubultu finansējumu vienu un to pašu aktivitāšu īstenošanai un projekta īstenošanā nepiedalās personas, kas pretendē saņemt dubultu finansējumu par vienu un to pašu aktivitāti.
16. projekta īstenošanas laikā apņemos ievērot nulles tolerances politiku un nepieļaut jebkādas darbības, kas saistītas ar seksuālo izmantošanu, vardarbību un uzmākšanos. Apņemos informēt projekta īstenošanā iesaistītās personas par iespējām ziņot par minētajiem pārkāpumiem tiesībsargājošajām iestādēm Latvijā un attiecīgajā projekta norises valstī. Apņemos sniegt informāciju ministrijai, ja projekta īstenošanā iesaistītās personas ir vērsušās tiesībsargājošajās iestādēs saistībā ar potenciāliem seksuālās izmantošanas, vardarbības vai uzmākšanās gadījumiem.

(*Ja projekta iesniedzējs ir gatavs daļēji segt izmaksas (finansiālā vai praktiskā ieguldījuma veidā, t.i., veikt paredzētās aktivitātes, nesaņemot par to atlīdzību)*) Apņemos segt projekta izmaksas (finansiālā vai praktiskā ieguldījuma veidā, ķermeniskas vai bezķermeniskas lietas veidā (natūrā)) \_\_\_ EUR apmērā, kuras esmu norādījis projekta budžeta tāmē.

Apzinos, ka gadījumā, ja tiks konstatēts, ka esmu apzināti vai nolaidības dēļ sniedzis (‑usi) nepatiesas ziņas, iesniedzēja organizācijai tiks liegta iespēja saņemt atbalstu un Ārlietu ministrija varēs vērsties tiesībaizsardzības institūcijās.

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums un vieta |  |

1. https://www.mfa.gov.lv/lv/personas-datu-apstrade-latvijas-republikas-arlietu-ministrija [↑](#footnote-ref-1)